10/11/2017 | Administración LocalMunicipal
Santiago de Compostela
Servizo de Contratación
Obras de rexeneración do pavimento da calzada da vía de servizo Este (marxe pares) da Avda. Cruceiro da Coruña

OBXECTO DO CONTRATO: Obras de rexeneración do pavimento da calzada da vía de servizo Este (marxe pares) da Avda. Cruceiro da Coruña. REFERENCIA DO EXPEDIENTE: CON/54/2017. TIPO DE LICITACIÓN: 208.484,52 euros. PRAZO DE EXECUCIÓN: Establécese un prazo de execución de 3 meses. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 26 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: Non se esixe. Para acreditación de solvencia será admisible: Grupo G, Subgupo 6, Categoría 1. DOCUMENTACIÓN/INFORMACIÓN: Perfil municipal de contratante: www.santiagodecompostela. gal. CRITERIOS DE ADXUDICACIÓN: Son os sinalados no artigo 10.1 do prego de cláusulas administrativas. Son criterios que han de servir de base para a adxudicación do contrato os seguintes: Outorgarase a máxima puntuación a oferta economicamente mais favorable para o Concello, valorándose as restantes de xeito inversamente proporcional, de acordo co sinalado no parágrafo seguinte. As empresas clasificaranse inicialmente por orde de mellor a peor, seguindo o criterio de “prezo mais baixo da oferta”. Obtido o orde de prelación de tódalas ofertas segundo este criterio, outorgarase a maxima puntuación de 40 puntos á oferta mais baixa e aplicarase ao resto das ofertas a seguinte formula para calcular a súa puntuación: Pn =(Pm x Ob) / On Onde: Pn: puntuacion da oferta Pm: puntuacion maxima posible (40 puntos) Ob: importe da oferta mais baixa On: Importe da oferta a puntuar Cando o órgano de contratación presuma fundadamente que a proposición non poida ser cumprida como consecuencia de baixas desproporcionadas ou anormais, notificará esta circunstancia aos licitadores supostamente comprendidos nela, para que dentro do prazo de cinco días xustifiquen as ditas ofertas, acompañando a documentación á que se refire o apartado 15.3.3 da presente cláusula. A xustificación realizada polos licitadores remitirase a informe dos Servizos Técnicos co fin de que emitan o correspondente informe. Considerarase, en principio, como desproporcionada ou anormal as ofertas que estean nos seguintes supostos: - Número de ofertas: 1. A oferta é con valores anormais ou desproporcionados se é inferior ao prezo de licitación en máis dun 16,67% o que equivale a dicir que a súa baixa porcentual é superior a 16,67% - Número de ofertas: 2. Unha das ofertas resulta con valores anormais ou desproporcionados se é inferior a outra en máis dun 13,33% - Número de ofertas: 3. Serán ofertas con valores anormais ou desproporcionados aquelas que sexan inferiores á media aritmética das ofertas presentadas en máis dun 6,67% da dita media. Con todo, excluirase para o cómputo da media, a oferta máis elevada, cando sexa superior á media de todas en máis dun 6,67% desta. En calquera caso, consideraranse ofertas con valores anormais ou desproporcionados todas aquelas con baixas porcentuais superiores a 16,67. - Número de ofertas: 4 ou máis. Consideraranse con valores anormais ou desproporcionados aquelas ofertas que sexan inferiores á media das ofertas presentadas en máis dun 6,67% da dita media. No entanto, se entre elas existen ofertas que sexan superiores a esa media en máis dun 6,67% desta, calcularase unha nova media só coas ofertas que non estean no suposto indicado. En todo caso, se o número das restantes ofertas é inferior a tres, a nova media calcularase sobre as tres ofertas de menor contía. Serán criterios obxectivos para apreciar ou non o carácter desproporcionado ou anormal da oferta:  Xustificación dos prezos ofertados  Volume de obra  Relación entre custos laborais fixos e volume de obra contratada A documentación que se ha achegar para apreciar ou non o carácter desproporcionado ou anormal da oferta presentaranse en papel ou en CD (formato dixital PDF con firma electrónica). Os licitadores con ofertas inicialmente, con valores anormais ou desproporcionados, dentro do prazo concedido para o efecto, deberán presentar a seguinte documentación: 1. Xustificación de prezos ofertados: A. Materiais a) Carta de compromiso dos provedores b) Prezos detallados  Relación detallada dos medios propios con indicación do seu custo individualizado ou prezo de venda ao público B. Maquinaria B.1 Aluguer e/ou contratación  Relación da maquinaria con incitación detallada dos prezos B.2 Medios propios  Relación detallada da maquinaria C. Oferta detallada por unidades de obra co mesmo detalle que aparece descrito no proxecto técnico 2. Volume de obra: Neste caso o licitador deberá xustificar que presentou a oferta con valores anormais ou desproporcionados a relación existente entre as obras que teña contratadas ou en execución e os medios persoais e materiais que dispón e determinar como incide esta relación nos prezos ofertados.3. Relación entre custo laborais fixos e volume de obra contratada: Xustificarase mediante a achega da nómina do persoal laboral fixo e declaración responsable da obra en execución Ampliación do prazo de garantía das obras por encima do mínimo establecido no presente prego, e que se valorara a razón de dous puntos por cada ano e ata un máximo de cinco anos. Valorarase o aumento do orzamento de control de calidade sobre o 1% obrigatorio a razón de dous puntos por cada unidade porcentual sobre o orzamento de licitación (IVE excluído), ata un máximo do 1%. Valorarase o aumento do orzamento de xestión de residuos sobre o proxectado a razón de dous puntos por cada unidade porcentual sobre o orzamento de licitación (IVE excluído), ata un máximo do 1%.” GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 06 de novembro de 2017. A CONCELLEIRA DELEGADA DE ECONOMÍA, FACENDA E ADMINISTRACIÓN Asdo.: María Rozas Pérez